**ГОДИШЕН ДОКЛАД ЗА ДЕЙНОСТТА НА ЕНЕРГО-ПРО ПРОДАЖБИ АД ЗА 2014 г.**

Настоящият Годишен докла за дейността е изготвен в съответствие с изискванията на чл.100н от Закона за публично предлагане на ценни книжа (ЗППЦК), чл.33, ал.1 от Закона за счетоводството и Приложение № 10 към чл.32, ал.1, т.2 от Наредба № 2 от 17.09.2003 г. за проспектите при публично предлагане и допускане до търговия на регулиран пазар на ценни книжа и за разкриване на информация от публичните дружество и другите емитенти на ценни книжа (Наредба № 2).

Докладът обхваща едногодишен период от 1 януари до 31 декември 2013 г. и предоставя информация за важни събития, настъпили през този период, като са взети под внимание основните показатели на дейността, съпроводени със съответните анализи и изводи.

**І. Обща информация за Дружеството**

ЕНЕРГО-ПРО Продажби АД е акционерно дружество.

ЕНЕРГО - ПРО Продажби АД (Дружеството) е вписано в Търговския регистър към Агенцията по вписванията с ЕИК 103533691 и е със седалище и адрес на управление гр. Варна, Варна Тауърс-Г, бул. Владислав Варненчик № 258.

От месец септември 2012 г. ЕНЕРГО - ПРО Продажби АД е публично дружеството по смисъла на чл. 110 от Закона за публичното предлагане на ценни книжа (ЗППЦК).

**ІІ.Информация за дейността на Дружеството**

ЕНЕРГО - ПРО Продажби АД извършва дейност по снабдяване с електрическа енергия.

Дейността на Дружеството се осъществява в съответствие с нормативната база на енергийния сектор в България. По-важните нормативни документи са Закон за енергетиката, Закон за енергийна ефективност, Наредба за условията и реда, при които се осъществява дейността на операторите на електроенергийната система и на разпределителните мрежи, както и на оперативния дежурен персонал от електроенергийните обекти и електрическите уредби на потребителите, Наредба за присъединяване на производители и потребители на електрическа енергия към преносната и разпределителните мрежи, Решения на Комисията за енергийно и водно регулиране (КЕВР) (предишно наименование Държавна комисия за енергийно и водно регулиране).

Дружеството е правоприемник на ЕРП Варна АД. През 2006 г., според изискванията на Закона за енергетиката, Дружеството отдели дейността по снабдяване с електрическа енергия от дейността разпределение на електрическа енергия.

**ІІ.Информация за дейността на Дружеството (продължение)**

Това разделяне беше осъществено чрез преобразуване на ЕРП Горна Оряховица и ЕРП Варна в резултат на отделяне чрез придобиване, на основание глава VI от Търговския Закон. Според договора за преобразуване всички активи, пасиви и фактически отношения, свързани с дейността снабдяване бяха прехвърлени на Дружеството, а Дружеството прехвърли на Електроразпределение Горна Оряховица АД всички активи, пасиви и фактически отношения свързани с дейността разпределение. Прехвърлянето беше регистрирано от съда на 29 декември 2006 г.

ЕНЕРГО - ПРО Продажби АД притежава лицензия № Л-139-11/ 13.08.2004 г. за дейността обществено снабдяване с електроенергия на обособена територия, изменена и допълнена с Решение № И1-Л-139/ 09.12.2013 г. с права и задължения за дейността координатор на специална балансираща група на битови и небитови крайни клиенти, група на производители на електрическа енергия от възобновяеми източници и група на производители на електрическа енергия от централи с комбиниран цикъл на производство и лицензия № Л-410-17/ 01.07.2013 г., за дейността доставка на електрическа енергия от доставчик от последна инстанция (ДПИ). Ръководството на Дружеството счита, че Дружеството разполага с необходимите ресурси, за да продължава да изпълнява лицензионните си дейности.

Към 31 декември 2014 г. в Дружеството работят на трудов договор 49 човека (към 31 декември 2013 г. – 74 човека).

**ІІІ. Развитие и резултати от дейността на Дружеството, както и неговото състояние, заедно с описание на основните рискови, пред които е изправено Дружеството**

Към 31 декември 2014 г. Дружеството има 1,075,102 клиента (2013 г.: 1,081,776).

През 2014 г. Дружеството е закупило общо 4,072,048 МВтч електрическа енергия (2013 г.: 4,796,703 МВтч). Основната част от енергията е закупена от Национална електрическа компания (НЕК) – 3,942,255 МВтч (2013 г.: 4,291,325 МВтч).

През 2014 г. Дружеството е реализирало приходи от продажби в размер 665,998 хил.лева (2013 г: 781,612 хил.лева) и финансовият резултат е печалба в размер на 10,675 хил.лева (2013 г.: печалба в размер на 21,087 хил.лева).

**ІV.Важни събитие, настъпили след датата, към която е съставен годишния финансов отчет**

След датата на съставяне на баланса са настъпили следните събития, изискващи оповестяване във финансовия отчет:

1. Търгово предложение към акционерите

На 26 и 28 януари 2015 г. ЕНЕРГО-ПРО Варна ЕООД придобива съответно 100 броя и 101,735 броя акции в резултат на което общото (само пряко) участие на Енерго-Про Варна ЕООД в капитала и гласовете в Общото събрание на Дружеството достига до 1,357,505 броя акции или 90.44%.

На база извършените сделки на 26 и 28 януари 2015 и на основание чл.149а, ал.1 от ЗППЦК ЕНЕРГО-ПРО Варна ЕООД отправя Търгово предложение за закупуване на акциите на останалите акционера в Дружеството. Търговото предложение е внесено в Комисията за финансов надзор на 28 януари 2015 г. и публикуването му следва да бъде одобрено от нея.

2. Решение на Административен съд Варна

Както е оповестено в Приложение 17 (б) към одитирания годишен финансов отчет за 2014 г., на 5 февруари 2015 г. е проведено заседание на Административен съд-Варна, след което касационният състав в законния срок е решил да остави в сила решението на Варненски районен съд по повод наложена от КЕВР на Дружеството имуществена санкция в размер на един милион лева. Решението е окончателно.

**V.Действия в областта на научноизследователската и развойна дейност**

Дружеството не извършва научноизследователска и развойна дейност.

**VІ. Информация съгласно чл.187д и чл.247 от Търговския закон**

1. **Броя и номиналната стойност на придобитите и прехвърлените през годината собствени акции, частта от капитала, която те представляват, както и цената, по която е станало придобиването или прехвърлянето**

През годината не са придобивани или прехвърляни собствени акции.

1. **Основанието за придобиванията, извършени през годината.**

През годината не се придобивани или прехвърляни собствени акции.

1. **Броят и номиналната стойност на притежаваните собствени акции и частта от капитала, която те представляват**

Дружеството не притежава собствени акции.

1. **Пояснителни бележки относно годишния финансов отчет**

Съгласно бележките към одитирания годишен финансов отчет за 2014 г.

1. **Възнагражденията получени общо през годината от членовете на съветите**

Възнагражденията на членовете на Управителния съвет, получени общо през 2014 г. и 2013 г., са оповестени подробно в Приложение 30 към одитирания годишен финансов отчет за 2014 г.

1. **Придобитите, притежаваните и прехвърляните от членовете на съветите през годината акции и облигации на Дружеството**

Членовете на съветите не са притежавали или прехвърляли акции през годината.

1. **Правата на членовете на съветите да придобият акции и облигации на Дружеството**

На членовете на съветите не са предоставяни права да придобиване на акции на Дружеството.

1. **Участието на членовете на съветите в търговски дружества като неограничено отговорни съдружници, притежаването на повече от 25% от капитала на друго дружество, както и участието им в управлението на други дружества или кооперации като прокуристи, управители или членове на съветите**

Списък съгласно чл. 247, ал. 2, т. 4 от Търговския Закон към 31 декември 2014 г.

|  |  |  |
| --- | --- | --- |
| **Име** | **Длъжност** | **Участие в търговски дружества като неограничено отговорен съдружник, притежаване на повече от 25 процента от капитала на друго дружество и участие в дружествени органи на други компании** |
| Пламен Стоянов Стефанов | Председател на Управителния съвет на ЕНЕРГО-ПРО Продажби АД | - Управител на ЕНЕРГО-ПРО Енергийни Услуги ЕООД |

|  |  |  |
| --- | --- | --- |
| Боряна Димитрова Пенева | Член на Управителния съвет на ЕНЕРГО-ПРО Продажби АД | няма |
| Яна Маринова Димитрова | Член на Управителния съвет на ЕНЕРГО-ПРО Продажби АД | - Управител на ЕНЕРГО-ПРО Енергийни Услуги ЕООД  - Изпълнителен директор на ЕНЕРГО-ПРО Трейдинг ЕАД  - Член на Съвета на директорите ЕНЕРГО-ПРО Трейдинг ЕАД |
| Георги Коршия | Член на Управителния съвет на ЕНЕРГО-ПРО Продажби АД | - Управител на ЕНЕРГО-ПРО Варна ЕООД;   * Зам.ген.директор на Energo-Pro Georgia JSC. |
| Михал Янски | Председател на Надзорния съвет на ЕНЕРГО-ПРО Продажби АД | няма |
| Рада Иванова Пеева | Член на Надзорния съвет на ЕНЕРГО-ПРО Продажби АД | - Член на Съвета на директорите на ПИРИНСКА БИСТРИЦА КАСКАДИ ЕАД;  - Управител на „Увекс Про“ ООД |
| Мариан Василев Николов | Член на Надзорния съвет на ЕНЕРГО-ПРО Продажби АД | - Притежава 30 % от капитала на Приморска Консултантска Компания ООД;  - Притежава 50 % от капитала на СИМ ООД;  - Управител на Приморска Консултантска Компания ООД и на СИМ ООД |

1. **Договорите по чл.240б от Търговския закон**

В протоколите от заседанията на Управителния съвет през 2014 г. няма запис по смисъла на чл.240б, ал.2 от Търговския закон членовете на Управителния съвет и на Надзорния съвет през 2014 г. да са сключвали договори по чл.240б от Търговския закон.

1. **Планираната стопанска политика през следващата година, в това число очакваните инвестиции и развитие на персонала, очакваният доход от инвестиции и развитие на Дружеството, както и предстоящите сделки от съществено значение за дейността на Дружеството**

През 2015 г. Дружеството ще продължи да изпълнява дейността си по лицензиите за продажба на на електрическа енергия.

**VІІ. Наличие на клонове на Дружеството**

Дружеството няма клонове.

**VIII. Използваните от Дружеството финансови инструменти, включително оповестяване на целите и политиката на Дружеството по управление на финансовия риск и експозицията на Дружеството по отношение на ценовия, кредитния и ликвидния риск и риска за паричния поток**

Факторите, определящи финансовия риск са подробно оповестени в Приложение 3 към одитирания годишен финансов отчет за 2014 г.

Дейността на Дружеството е изложена на редица финансови рискове: пазарен риск (включващ валутен риск и ценови риск), кредитен риск, ликвиден риск и риск от промяна на бъдещите парични потоци в резултат на промяна в пазарните лихвени нива. Програмата на Дружеството за цялостно управление на риска има за цел да намали евентуалните неблагоприятни ефекти върху финансовите показатели на Дружеството. Финансовият риск се управлява последователно за всички дружества от групата на ЕНЕРГО-ПРО ВАРНА ЕООД чрез анализ на рисковите фактори и избора на съответните мерки.

(а) Валутен риск

Дружеството не е пряко изложено на валутен риск, поради това, че осъществява малко на брой несъществени сделки, деноминирани в чуждестранна валута. Българският лев е обвързан с еврото с фиксиран валутен курс.

(б) Лихвен риск

Към 31 декември 2014 г. Дружеството притежава лихвоносни активи, но лихвения риск е минимизиран, тъй като лихвените проценти са фиксирани. Поради тази причина, при анализ на чувствителността, не се очаква изменение приходите от лихви.

Лихвеният риск за Дружеството възниква от получените заеми. Заемите с плаващи лихвени проценти излагат Дружеството на лихвен риск, свързан с изменение на бъдещите паричните потоци.Към 31 декември 2014 г. Дружеството няма заеми от банки и други финансови институции.

През 2013 г. заемите на Дружеството са с плаващ лихвен процент и са деноминирани във функционалната валута. През 2014 г Дружеството не е получавало заеми.

(в) Кредитен риск

Кредитният риск възниква в резултат на парични средства и други парични еквиваленти и депозити държани в банки и финансови институции, както и кредитни експозиции към клиенти на едро и на дребно, включително несъбрани вземания и договорени операции. За банките и финансовите институции са приемливи само контрагенти, които са определени от групата на ЕНЕРГО-ПРО ВАРНА ЕООД за такива.

Дружеството е изложено на кредитен риск, тъй като има значителна експозиция на вземания от клиенти по продажби за електроенергия, които са диверсифицирани.

(г) Ликвиден риск

Предпазливото управление на ликвидния риск предполага поддържане на достатъчно парични средства и възможността за финансиране чрез адекватен размер на договорени кредитни линии.

Ръководството наблюдава и контролира текущите прогнози за ликвидността на Дружеството, състоящи се от неизползвани кредитни линии и парични средства и еквиваленти, направени на базата на очакваните парични потоци.

Матуритетът на финансовите пасиви е както следва:

|  |  |
| --- | --- |
|  | **По-малко от**  **1 година** |
| **Към 31 декември 2014 г.** |  |
| Заеми | - |
| Търговски и други задължения, с изключение на задължения към държавния бюджет | 116,094 |
| **Към 31 декември 2013 г.** |  |
| Заеми | 6 |
| Търговски и други задължения с изключение на задължения към държавния бюджет | 117,567 |

Финансовите пасиви падежират в рамките на три месеца.

(д) Ценови риск

Тъй като Дружеството извършва своята дейност на регулирания пазар, Дружеството предоставя информация и прави ценови предложения на Комисия за енергийно и водно регулиране (КЕВР) (предишно наименование Държавна комисия за енергийно и водно регулиране). Все пак, КЕВР е упълномощена от закона да определя цените по независим начин и може да не вземе предвид позицията на Дружеството.

(е) Капиталов риск

Целите на Дружеството при управление на неговия капитал са да осигури възможността то да продължи да съществува като действащо предприятие, да запази оптимална капиталова структура и да намали цената на капитала.

Дружеството наблюдава собствения си капитал на база коефициент на задлъжнялост. Този коефициент се изчислява като се раздели нетният дълг на общата стойност на капитала. Нетният дълг на Дружеството се изчислява на база на общите заеми минус паричните средства и парични еквиваленти. Общият капитал се изчислява като собствения капитал, посочен в баланса плюс нетния дълг.

Коефициентът на задлъжнялост към 31 декември 2014 г. и 31 декември 2013 г. е както следва:

|  |  |  |
| --- | --- | --- |
|  | **31 декември**  **2014 г.** | **31 декември**  **2013 г.** |
|  |  |  |
| Общо заеми | - | 6 |
| Парични средства и парични еквиваленти | (33,491) | (45,190) |
| Нетен дълг | (33,491) | (45,184) |
| Собствен капитал | 68,095 | 57,385 |
| Общо капитал | 34,604 | 12,201 |
| **Коефициент на задлъжнялост** | **н/п** | **н/п** |

(ж) Оценка на справедливата стойност на финансови инструменти

Дружеството не притежава финансови инструменти, отчитани по справедлива стойност. За финансовите активи, които не са отчитани по справедлива стойност, Дружеството счита, че справедливата стойност е близка до балансовата стойност.

Финансови инструменти по категории са както следва:

|  |  |  |
| --- | --- | --- |
|  | **31 декември**  **2014 г.** | **31 декември**  **2013 г.** |
|  | **Заеми и**  **вземания** | **Заеми и**  **вземания** |
| **Активи според баланса:** |  |  |
| Търговски вземания, вземания от свързани лица и други вземания | 158,137 | 142,221 |
| Парични средства и еквиваленти | 33,491 | 45,190 |
|  | **191,628** | **187,411** |

|  |  |  |
| --- | --- | --- |
|  | **31 декември**  **2014 г.** | **31 декември**  **2013 г.** |
|  | **Други**  **финансови**  **пасиви** | **Други**  **финансови**  **пасиви** |
| **Пасиви според баланса:** |  |  |
| Заеми | - | 6 |
| Търговски и други задължения с изключение на законови задължения | 116,094 | 117,567 |
|  | **116,094** | **117,573** |

**IХ. Информация съгласно Приложение № 10 към чл. 32, ал. 1, т. 2, чл. 35, ал. 1, т. 2, чл. 41, ал. 1, т. 2 (Изм. и доп. - ДВ, бр. 101 от 2006 г., в сила от 1.01.2007 г., бр. 82 от 2007 г.)**

**Допълнителна информация:**

**1. Информация, дадена в стойностно и количествено изражение относно основните категории стоки, продукти и/или предоставени услуги, с посочване на техния дял в приходите от продажби на Дружеството като цяло и промените, настъпили през отчетната финансова година**

Основните категории приходи за 2014 г. са представени по-долу:

|  |  |  |
| --- | --- | --- |
| **Категория приход** | **Сума**  **Хил.лв.** | **Процент** |
|  |  |  |
| Продажби на електроенергия | 480,759 | 72.36% |
| Приходи от продажби на мрежови компоненти | 183,633 | 27.64% |
|  | **664,392** | **100.00%** |

**2. Информация относно приходите, разпределени по отделните категории дейности, вътрешни и външни пазари, както и информация за източниците за снабдяване с материали, необходими за производството на стоки или предоставянето на услуги с отразяване степента на зависимост по отношение на всеки отделен продавач или купувач/потребител, като в случай, че относителният дял на някой от тях надхвърля 10 на сто от разходите или приходите от продажби, се предоставя информация за всяко лице поотделно, за неговия дял в продажбите или покупките и връзките му с Дружеството**

Както е оповестено в Приложения 21 и 22 към одитирания годишен финансов отчет за 2014 г., отчетната стойност на продадената електроенергия за 2014 г. е в размер на 458,170 хил.лв. и стойността на мрежовите компоненти - 178,161 хил.лв. Дружеството закупува 96.74% от електроенергията от НЕК ЕАД, а мрежовите компоненти – изцяло от ЕНЕРГО – ПРО Мрежи АД.

**3. Информация за сключени големи сделки и такива от съществено значение за дейността на Дружеството**

През 2014г. няма склюени съществени сделки.

**4. Информация относно сделките, сключени между Дружеството и свързани лица, през отчетния период, предложения за сключване на такива сделки, както и сделки, които са извън обичайната му дейност или съществено се отклоняват от пазарните условия, по които Дружеството или негово дъщерно дружество е страна с посочване на стойността на сделките, характера на свързаността и всяка информация, необходима за оценка на въздействието върху финансовото състояние на Дружеството**

Сделките на Дружеството със свързани лица през 2014 г. са подробно оповестени в Приложение 30 към одитирания годишен финансов отчет за 2014 г.

От 30 юни 2012 г. крайното дружество - майка е Energo - Pro a.s.,Чехия и свързани лица са дружествата от групата на ЕНЕРГО-ПРО Варна.

За периода 30 юни 2012 г.- 31 март 2013 г. Дружеството, ЕНЕРГО – ПРО Мрежи АД и ЕНЕРГО – ПРО Енергийни Услуги ЕООД са дъщерни дружества на ЕНЕРГО - ПРО ЕАД и се определят като дружества под общ контрол.

От 1 април 2013 г. Дружеството, ЕНЕРГО – ПРО Мрежи АД и ЕНЕРГО–ПРО Енергийни Услуги ЕООД са дъщерни дружества на ЕНЕРГО-ПРО ВАРНА ЕООД и се определят като дружества под общ контрол.

Дружеството оперира в регулирана среда и цените за доставка и продажните цени на електроенергия са регулирани от КЕВР.

Сделките със свързани лица са както следва:

**1. Продажба на услуги**

|  |  |  |
| --- | --- | --- |
|  | **2014 г.** | **2013 г.** |
|  |  |  |
| ЕНЕРГО - ПРО Мрежи АД (дружество от групата на ЕНЕРГО – ПРО ВАРНА) | 1,580 | 1,054 |
| ЕНЕРГО – ПРО Енергийни Услуги ЕООД (дружество от групата на ЕНЕРГО – ПРО ВАРНА) | 187 | 162 |
| ЕНЕРГО - ПРО ВАРНА ЕООД (дружество майка) | 6 | 3 |
|  | **1,773** | **1,219** |

**2. Продажба на ИМС**

|  |  |  |
| --- | --- | --- |
|  | **2014 г.** | **2013 г.** |
|  |  |  |
| ЕНЕРГО - ПРО Мрежи АД (дружество от групата на ЕНЕРГО – ПРО ВАРНА) | 4 | 17 |
| *- печалба от продажба на ИМС* | *-* | *9* |
|  | **4** | **17** |

**3. Покупки на електрическа енергия, услуги и задължения**

|  |  |  |
| --- | --- | --- |
|  | **2014 г.** | **2013 г.** |
| ЕНЕРГО - ПРО Мрежи АД (дружество от групата на ЕНЕРГО - ПРО ВАРНА) – електрическа енергия | 180,649 | 322,693 |
| ЕНЕРГО - ПРО ВАРНА ЕООД (дружество - майка) – услуги | 6,042 | 6,167 |
| ЕНЕРГО-ПРО БЪЛГАРИЯ ЕАД (дружество от групата на ЕНЕРГО-ПРО България) – задължения | 2,972 | - |
| ЕНЕРГО - ПРО Мрежи АД (дружество от групата на ЕНЕРГО - ПРО ВАРНА) | 26 | 1,313 |
| ЕНЕРГО - ПРО ЕАД (дружество-майка до 31.03.2013 г.) | - | 2,297 |
|  | **189,689** | **332,470** |

**4. Възнаграждение на членове на УС**

|  |  |  |
| --- | --- | --- |
|  |  |  |
| Заплати и други краткосрочни възнаграждения | 21 | 8 |
| Социално осигуряване, вкл. | - | - |
| *- задължителни пенсионни вноски* | *-* | *-* |
|  | **21** | **8** |

**5. Разходи за лихви по заеми**

|  |  |  |
| --- | --- | --- |
|  |  |  |
| ЕНЕРГО - ПРО ЕАД (дружество–майка до 31.03.2013 г.) | - | 22 |
| ЕНЕРГО - ПРО ВАРНА ЕООД (дружество - майка) | - | 6 |
|  | **-** | **28** |

Дружеството има следните вземания и задължения от/ към свързани лица:

|  |  |  |
| --- | --- | --- |
|  | **31 декември**  **2014 г.** | **31 декември**  **2013 г.** |
| **1. Вземания по продажби на ел.енергия и услуги** |  |  |
|  |  |  |
| ЕНЕРГО - ПРО Мрежи АД (дружество от групата на ЕНЕРГО - ПРО ВАРНА) | 620 | 102 |
| ЕНЕРГО – ПРО Енергийни Услуги ЕООД (дружество от групата на ЕНЕРГО – ПРО ВАРНА) | 17 | 16 |
| ЕНЕРГО - ПРО ВАРНА ЕООД (дружество - майка) | 1 | - |
|  | **638** | **118** |

**2. Задължения по покупка на ел.енергия и услуги**

|  |  |  |
| --- | --- | --- |
|  | **31 декември**  **2014 г.** | **31 декември**  **2013 г.** |
| ЕНЕРГО - ПРО Мрежи АД (дружество от групата на ЕНЕРГО – ПРО ВАРНА) | 35,438 | 63,502 |
| ЕНЕРГО - ПРО ВАРНА ЕООД (дружество -майка) | 412 | 820 |
|  | **35,850** | **64,322** |

**3. Задължение към членове на УС**

|  |  |  |
| --- | --- | --- |
|  |  |  |
| Управителен съвет | 2 | 1 |
|  | **2** | **1** |

**5. Информация за събития и показатели с необичаен за Дружеството характер, имащи съществено влияние върху дейността му, и реализираните от него приходи и извършени разходи; оценка на влиянието им върху резултатите през текущата година**

През 2014 г. няма необичайни събития, които да са оказали влияние върху дейността на дружеството.

**6. Информация за сделки, водени извънбалансово - характер и бизнес цел, посочване финансовото въздействие на сделките върху дейността, ако рискът и ползите от тези сделки са съществени за Дружеството и ако разкриването на тази информация е съществено за оценката на финансовото състояние на Дружеството**

Дружеството няма сделки, водени извънбалансово.

**7. Информация за дялови участия на Дружеството, за основните му инвестиции в страната и в чужбина (в ценни книжа, финансови инструменти, нематериални активи и недвижими имоти), както и инвестициите в дялови ценни книжа извън неговата икономическа група и източниците/начините на финансиране**

Дружеството няма дялови участия, няма инвестиции в ценни книжа, нематериални активи и недвижими имоти.

Както е оповестено в Приложение 9 от одитирания годишен финансов отчет за 2014 г., през декември 2013 г. Дружеството е предоставило паричен депозит на VIAMON s.r.o., Чехия в размер на 15 милиона евро. Крайната дата на възстановяване на депозита е 30 юни 2014 г. През юни, септември и декември 2014 г. са сключени анекси към договора за депозит, с които срокът на възстановяване на депозита е удължен до 30 юни 2015 г. Лихвеният процент е фиксиран и е в размер на 4% за година.

**8. Информация относно сключените от Дружеството, от негово дъщерно дружество или дружество майка, в качеството им на заемополучатели, договори за заем с посочване на условията по тях, включително на крайните срокове за изплащане, както и информация за предоставени гаранции и поемане на задължения**

Дружеството не е получавало заем, няма дъщерно дружество и няма информация за сключени от дружеството-майка, в качеството им на заемополучатели, договори за заем.

**9. Информация относно сключените от Дружеството, от негово дъщерно дружество или дружество майка, в качеството им на заемодатели, договори за заем, включително предоставяне на гаранции от всякакъв вид, в това число на свързани лица, с посочване на конкретните условия по тях, включително на крайните срокове за плащане, и целта, за която са били отпуснати**

Дружеството не е предоставяло заем, няма дъщерно дружество и няма информация за сключени от дружеството майка, в качеството им на заемодател, договори за заем.

**10. Информация за използването на средствата от извършена нова емисия ценни книжа през отчетния период**

Дружеството няма извършена нова емисия ценни книжа.

**11. Анализ на съотношението между постигнатите финансови резултати, отразени във финансовия отчет за финансовата година, и по-рано публикувани прогнози за тези резултати**

Дружеството не е оповестявало прогнозни резултати.

**12. Анализ и оценка на политиката относно управлението на финансовите ресурси с посочване на възможностите за обслужване на задълженията, евентуалните заплахи и мерки, които Дружеството е предприело или предстои да предприеме с оглед отстраняването им**

Ръководството на Дружеството е наясно с финансовия риск, на който е изложено Дружеството. Във финансовите отчети по-долу са описани рисковете, които ръководството на Дружеството счита за съществени, както и начина, по който те биха могли да повлияят на дейността. Ръководството не смята, че е вероятно съществени рискове да се отразят негативно на бъдещите операции на Дружеството.

Експозицията на Дружеството по отношение на ценовия, кредитния, ликвидния риск и риска на паричния поток са подробно оповестени в Приложение 3 към годишния финансов отчет за 2014 г.

**13. Оценка на възможностите за реализация на инвестиционните намерения с посочване на размера на разполагаемите средства и отразяване на възможните промени в структурата на финансиране на тази дейност**

Дружеството не извършва инвестиционна дейност.

**14. Информация за настъпили промени през отчетния период в основните принципи за управление на Дружеството и на неговата икономическа група**

Няма информация за настъпили промени в основните принципи на управление на Дружеството.

**15. За публичните дружества - информация за притежавани от членовете на управителните и на контролните органи, прокуристите и висшия ръководен състав акции на Дружеството, включително акциите, притежавани от всеки от тях поотделно и като процент от акциите от всеки клас, както и предоставени им от Дружеството опции върху негови ценни книжа - вид и размер на ценните книжа, върху които са учредени опциите, цена на упражняване на опциите, покупна цена, ако има такава, и срок на опциите**

Членовете на управителните и контролните органи и висшия ръководен състав не притежават акции в Дружеството.

**16. Информация за известните на Дружеството договорености (включително и след приключване на финансовата година), в резултат на които в бъдещ период могат да настъпят промени в притежавания относителен дял акции или облигации от настоящи акционери или облигационери**

Дружеството не притежава такава информация.

**17. Информация за висящи съдебни, административни или арбитражни производства, касаещи задължения или вземания на Дружеството в размер най-малко 10 на сто от собствения му капитал; ако общата стойност на задълженията или вземанията на Дружеството по всички образувани производства надхвърля 10 на сто от собствения му капитал, се представя информация за всяко производство поотделно**

В приложение е предоставена съответната информация към 31.12.2014 г.

**21. Данни за директора за връзки с инвеститора, включително телефон и адрес за кореспонденция**

Марина Радева, гр.Варна 9009, бул.Владислав Варненчик № 258, Варна Тауърс, кула Г, +35952660880